62020CO0573_INF
Domstolens kendelse (Sjette Afdeling) af 14. april 2021 –Casa di Cura Città di Parma
(Sag C-573/20) (
1
)
»Præjudiciel forelæggelse – artikel 53, stk. 2, og artikel 99 i Domstolens procesreglement – skatter og afgifter – det fælles merværdiafgiftssystem (moms) – sjette direktiv 77/388/EØF – artikel 17, stk. 2, litra a) – delvis afgiftspligtig person – pro rata-satsen for fradraget – offentlige eller private sundhedstjenester, som udøver en virksomhed, der er fritaget for afgift – national lovgivning, som udelukker fradrag af moms ved køb af goder eller tjenesteydelser, der anvendes i forbindelse med sådan afgiftsfritaget virksomhed«
1.
Harmonisering af skattelovgivningerne – det fælles merværdiafgiftssystem – fradrag for indgående afgift – fradragsrettens indtræden og omfang – goder og tjenesteydelser anvendt i forbindelse med den afgiftspligtiges afgiftspligtige transaktioner – offentlige eller private sundhedstjenester, som udøver en virksomhed, der er fritaget for afgift – nægtelse af fradrag for den afgift, der vedrører køb af goder eller tjenesteydelser, der anvendes i forbindelse med sådan afgiftspligtig virksomhed – lovlighed
[Rådets direktiv 77/388, art. 17, stk. 2, litra a)]
(jf. præmis 20-23 og 25-27 samt konkl.)
2.
Præjudicielle spørgsmål – formaliteten – spørgsmål forelagt uden tilstrækkelige præciseringer med hensyn til den faktiske og retlige sammenhæng – åbenbart afvisningsgrundlag
(Art. 267 TEUF; Rettens procesreglement, art. 53, stk. 2)
(jf. præmis 32-34 og 36)
Konklusion
Artikel 17, stk. 2, litra a), i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter – Det fælles merværdiafgiftssystem: ensartet beregningsgrundlag, skal fortolkes således, at denne bestemmelse ikke er til hinder for en national lovgivning, som udelukker fradrag af indgående merværdiafgift betalt ved køb af goder eller tjenesteydelser, der anvendes i forbindelse med afgiftsfritaget virksomhed, og som derfor fastsætter, at retten til at fradrage momsen for en delvist afgiftspligtig person beregnes på et pro rata-grundlag, som svarer til forholdet mellem det beløb, der vedrører transaktioner, som giver ret til fradrag, og det samlede beløb for alle transaktioner, der er foretaget i løbet af det pågældende år, herunder de fritagne læge-/sundhedsydelser.
(
1
) – EUT C 35 af 1.2.2021.